Tõnu Markus
Tõnu Markus (27. veebruar 1874 Kõo vald – 21. august 1940) oli eesti vaimulik. Ta sündis aastal 1874 Kõo vallas. Ta lõpetas Pilistvere kihelkonnakooli, seejärel Põltsamaal asunud Eesti Aleksandri Linnakooli ja aastal 1901 Hugo Treffneri Gümnaasiumi. Augustis 1913 lõpetas ta Tartu Ülikooli usuteaduskonna. Konsistooriumi eksamid õiendas ta Riias novembris 1918. Peale prooviaastat Põlva Maarja koguduses ordineeriti ta 29. novembril 1914 Põlva Maarja kirikus õpetajaks. Ta oli 13. maini 1915 Võru praostkonna vikaarõpetajaks. 13. mail 1915 valiti ta Puhja koguduse õpetajaks, ta introduseeriti ametisse 2. juunil 1915. Puhja koguduse õpetaja oli ta kuni surmani 21. augustil 1940. Ta maeti 27. augustil 1940 Pilistvere kalmistule.